କଟକ, ଅକ୍ଟୋବର ୨୮ (ଲୋକାଲ ଓ୍ବାୟର) ରାଜ୍ୟର ସର୍ବ ବୃହତ ଶ୍ରୀରାମ ଚନ୍ଦ୍ର ଭଞ୍ଜ ମେଡିକାଲ କଲେଜ ଓ ହସ୍ପିଟାଲ (ଏସସିବି) ରେ ରୋଗୀ ସେବା ପାଇଁ ଖାଲି ଥିବା ୪ର୍ଥ ଶ୍ରେଣୀ କର୍ମଚାରୀ ପଦବୀପୂରଣ କରାନ ଗଲେ ଆନ୍ଦୋଳନ କରାଯିବ ବୋଲି ଓଡ଼ିଶା ମେଡିକାଲ କର୍ମଚାରୀ ସଂଘ ସମ୍ପାଦକ ବିଜୟ କୁମାର ନାୟକ ଓ କୋଷାଧ୍ୟକ୍ଷ ଶିବ ପ୍ରସାଦ ମହାନ୍ତି ଶନିବାର କହିଛନ୍ତି ।
ଏ ନେଇ ଏସ୍ସିବି ପ୍ରଶାସନିକ ଅଧିକାରୀ କଳ୍ପତରୁ ବେହେରା କହିଛନ୍ତି ଯେଉଁ ଖାଲି ପଦବୀ ଗୁଡିକ ପୂରଣ ପାଇଁ ଆସିଛି ତାହାର ସରକାରୀ ସ୍ତରରେ କାର୍ଯ୍ୟକାରୀ କରାଯାଉଛି । ସରକାର ଦେଇଥିବା ପଦବୀ ଗୁଡିକ ପୂରଣ ହେବ ଏବଂ ସେଥିପାଇଁ ସମୟ ଲାଗିବ ।
ଏସସିବିକୁ ରାଜ୍ୟ ଓ ରାଜ୍ୟ ବାହାରୁ ଦୈନିକ ହଜାର ହଜାର ରୋଗୀ ଚିକିତ୍ସା ପାଇଁ ଆସୁଥିବା ବେଳେ ଆବଶ୍ୟକ ସଂଖ୍ୟକ ଡାକ୍ତର, ସେବିକା ଓ ୪ର୍ଥ ଶ୍ରେଣୀ କର୍ମରୀ ନଥିବାରୁ ରୋଗୀ ସେବା ଠିକ ଭାବେ ପ୍ରଦାନ କରାଯାଉନଥିବା ଓଡ଼ିଶା ମେଡିକାଲ କର୍ମଚାରୀ ସଂଘ ନେତା ମାନେ ଅଭିଯୋଗ କରିଛନ୍ତି।
ବର୍ତ୍ତମାନ ଏସ୍ସିବିରେ ୨୭ ଶହ ଶଯ୍ୟା ରହିଥିବାବେଳେ ୫ ହଜାରରୁ ଊର୍ଦ୍ଧ୍ବ ରୋଗୀ ଚିକିତ୍ସିତ ହେଉଛନ୍ତି । ଉକ୍ତ ରୋଗୀଙ୍କ ସେବା ପାଇଁ ୪ର୍ଥ ଶ୍ରେଣୀ କର୍ମଚାରୀଙ୍କୁ ମଧ୍ୟ ନିୟୋଜିତ କରାଯାଇଛି । କିନ୍ତୁ ରୋଗୀ ସଂଖ୍ୟା ଦୃଷ୍ଟିରେ ରଖି ୪ର୍ଥ ଶ୍ରେଣୀର କର୍ମଚାରୀଙ୍କ ଘୋର ଅଭାବ ରହିଛି ।
ଫଳରେ ରୋଗୀମାନେ ସେବାରୁ ବଞ୍ଚିତ ହେଉଛନ୍ତି । ପ୍ରତି ୧୦ ଜଣ ରୋଗୀ ପିଛା ଜଣେ ଡାକ୍ତର ଓ ଜଣେ ୪ର୍ଥ ଶ୍ରେଣୀ କର୍ମଚାରୀଙ୍କୁ ନିୟୋଜିତ କରଯିବା ପାଇଁ ଏମସିଆଇର ନିୟମ ରହିଛି । କିନ୍ତୁ ୪ର୍ଥ ଶ୍ରେଣୀ କର୍ମଚାରୀଙ୍କ ଅଭାବ ଯୋଗୁଁ ଏସ୍ସିବିରେ କାର୍ଯ୍ୟରତ ୪ର୍ଥ ଶ୍ରେଣୀ କର୍ମଚାରୀ ନାହିଁ ନଥିବା ଅସୁବିଧାର ସମ୍ମୁଖୀନ ହେଉଥିବା ସେମାନେ କହିଛନ୍ତି।
ଜଣେ କର୍ମଚାରୀ ୩ରୁ ୪ଟି ୱାର୍ଡରେ କାର୍ଯ୍ୟ କରିବାକୁ ବାଧ୍ୟ ହେଉଛି । ପ୍ରତି ମାସରେ କାର୍ଯ୍ୟରତ ୪ର୍ଥ ଶ୍ରେଣୀ କର୍ମଚାରୀଙ୍କ ଅବସର ଓ ମୃତ୍ୟୁ ଯୋଗୁଁ କର୍ମଚାରୀଙ୍କ ଅଭାବ ଦିନକୁ ଦିନ ସଙ୍କଟ ସୃଷ୍ଟି କରୁଛି । ନୂତନ କର୍ମଚାରୀଙ୍କ ନିଯୁକ୍ତ ନ ହେବାରୁ ଛୁଟି ମଧ୍ୟ ମିଳୁ ନାହିଁ । ପୂର୍ବରୁ ୪ର୍ଥ ଶ୍ରେଣୀ କର୍ମଚାରୀଙ୍କ ସଂଖ୍ୟା ୧୨୭୫ ରହିଥିଲା । ଅବସର ଓ ମୃତ୍ୟୁ ଫଳରେ ଧିରେ ଧିରେ କର୍ମଚାରୀଙ୍କ ସଂଖ୍ୟା ହ୍ରାସ ପାଇ ବାରୁ ଏହି ସଂଖ୍ୟା ଏବେ ୩୨୩ରେ ପହଞ୍ଚି ଥିବା ସେମାନେ ଦର୍ଶାଇଛନ୍ତି।
ଦୀର୍ଘ ୨୦ ବର୍ଷ ହେବ ୪ର୍ଥ ଶ୍ରେଣୀ କର୍ମଚାରୀଙ୍କୁ ନିଯୁକ୍ତ ଦିଆଯାଇନାହିଁ । ରାଜ୍ୟ ସରକାର ୧୮୧ଟି ଆଟାଣ୍ଡାଣ୍ଟ ପଦବୀ ପୂରଣ ପାଇଁ ୨୦୧୬ ମସିହାରୁ ଏସ୍ସିବି କର୍ତ୍ତୃପକ୍ଷ ସରକାରଙ୍କୁ ଚିଠି କରିଛନ୍ତି କିନ୍ତୁ ଏପର୍ଯ୍ୟନ୍ତ ଏହି ପଦବୀ ପୂରଣ ହୋଇ ପାରିନାହିଁ । ଏହି ପଦବୀ ପୂରଣ ପାଇଁ ଓଡ଼ିଶା ମେଡିକାଲ କର୍ମଚାରୀ ସଂଘ ପକ୍ଷରୁ କଳା ବ୍ୟାଚ୍, ଆନ୍ଦୋଳନ ଓ ଧାରଣା ମଧ୍ୟ କରାଯାଇଛି ।
ଏହି ପଦବୀ ପୂରଣ ପାଇଁ ସଂଘ ଓ ଏସସିବି କର୍ତ୍ତୃପକ୍ଷଙ୍କ ସହ ବୈଠକ ପରେ ବୈଠକ ବସୁଛି ଆଲୋଚନା ମଧ୍ୟ କରାଯାଉଛି କିନ୍ତୁ ସମାଧାନର ରାସ୍ତା ବାହାରୁ ନଥିବା ଅଭିଯୋଗ କରି ନିକଟରେ ସଂଘ ପକ୍ଷରୁ ମେଡିକାଲ କର୍ତ୍ତୃପକ୍ଷଙ୍କୁ ଏକ ସ୍ମାରକପତ୍ର ପ୍ରଦାନ କରାଯାଇଛି ।
ଏହି ସମସ୍ୟା ଯଦି ଏକ ମଧ୍ୟରେ ପୂରଣ କରାନଯାଏ ତେବେ ସଂଘ ଆନ୍ଦୋଳନକୁ ଓହ୍ଲାଇବ ବୋଲି ନାୟକ ଓ ମହାନ୍ତି କହିଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
